钦定古今图书集成/明伦汇编/闺媛典/第336卷 > 周伯玉妻郭真顺
## 钦定古今图书集成/明伦汇编/闺媛典/第336卷 > 周伯玉妻郭真顺

按《名山藏列女记》：“郭真顺，潮州周伯玉妻。幼受书于
其父教谕，因旁通经史诸家，尢精数学，能诗文，归伯
玉家。元乱，避地居村寨。太祖定天下，岭南归附，再遣
指挥俞良辅来征诸寨之未服者，一寨皆恐诛。真顺
作俞将军引遮道上之，并言寨人无逆状。俞将军览
诗大喜，一寨皆全。后与伯玉偕隐于县西之后池。子”
三：碏：彦敬、砺、彦作矿，彦器分授三经，坐而听其夜诵，
各与百钱，记遍数，诵虽如流，必钱尽乃已。后皆以儒
征。真顺卒，年百二十五岁。遗命：“丧不供佛，祭不焚楮”，
子孙遵行之。

按《列朝诗集》：兵下岭南，指挥俞良辅征诸寨之未服
者。真顺从伯玉居溪头寨，作诗遮道，上辅曰：“将军开
国之武臣，早附凤翼攀龙鳞。烟云黯惨蔽九野，半夜捧出扶桑轮。前年领兵下南粤，眼底群雄尽流血。马
蹄带得淮河冰，洒向江南作晴雪。潮阳僻在南海滨，
十载不断干戈尘。客星移处万里外，天子亦念遐方
民。将军高名迈千古，五千健儿猛如虎。轻裘缓辔踏
地来，不减襄阳晋羊祜。”此时特奉明主恩，金印斗大
龟龙纹。大开藩卫制方面，期以忠义酬明君。宣威布
德民大悦，把菜一笠谁敢夺。黄犊春耕万陇云，牦牛
夜卧千秋月。去岁壶阳戍守时，下车爱民如爱儿。壶
山苍苍壶水碧，父老至今歌咏之。欲为将军纪勋绩。
天家自有麒麟笔。愿属壶民歌《太平》，磨崖勒尽韩山
石。